
Memoria  benignitatis  et  benevolentiae,  quas 
summas  semper  in  me  accumulasti,  commo- 
tus non  possum,  quin  Tibi,  vir  ingeniosis- 
sime, gratias  agam,  'quam  possum  maximas. 
Quamquam  ex  eo  tempore,  quo  oris  tui  sua- 
vitate doctrinam  chirurgicam  me  docuisti, 

* 

larga  mihi  fuit  occasio,  animum  Tuum  erga 
me  benignum  cognoscendi,  nunc  tamen 
quam  maxime  me  obstrinxisti,  quod  non 
solum  materiam  mihi  suppeditasti,  atque 
viam,  qua  in  elaborando  hocce  opusculo 
ingrediendum  sit,  duxisti,  sed  etiam  hancce  ' 
dissertatiunculam  ut  Tibi  dedicarem  permi- 
sisti. Nam  remoto  decore,  quo  per  Tuum 
celebratum  nomen  antepositum  haece  pa- 
gellae ornantur,  idoneam  opportunitatem 


i 


i • 


i\ 


1 


fecisti,  ut  demonstrarem,  Tuam  benevolen- 
tiam non  in  aliquem,  qui  ea  plane  indignus 
esset  Te  effundisse,  neque  Tuas  doctrinas 
in  sterilem  agrum  sparsisse. 

Si  hoc  mihi  parvum  tantum  in  modum 
successit,  persuasum  mihi  habeo.  Tuam  in- . 
diligentiam  virium  .debilitatem  a voluntatis 
veritate  bene  esse  separaturam,;  neque  ea, 
quae  una  peccaverit,  in  alteram  esse  ver- 
suram. 

Accipias  igitur  paccato  vultu  hocce  opus- 
culum. Et  sijquam  gratiam  apud  Te  inie- 
rim, in  dies  magis  magisque  ut  accedat,  ve- 
hementer opto. 


INTRODUCTIO. 


C)uanivis  excusatione  me  utendum  esse  bene  sciam, 
quod  equidem,  tiro,  ex  rebus  chirurgicis  agrum, 
quem  colerem  elegerim,  cujus  omues  j)artes  iioii 
saepissime  modo  sed  etiam  ab  experientissimis  vi- 
ris excultae  sunt;  peto  tamen  ex  vobis,  lectores  be- 
nigni, ne  me  reprehendatis,  si  nullam  purgationem 
afferrens  statim  ad  propositum  ipsum  transeo,  et 
petenti  mihi  vos  non  defuturos  esse,  eo  certius 
spero,  quo  excellentior  ille  vir  est,  quo  me  in  hac 
re  juvante  et  ducente  gaudeo.  — 

Ut  in  omnibus  rei  medicae  partibus,  ita  in  chi- 
rurgia potissimum  doctissimos  viros  de  quorundam 
remediorum  utilitate  inter  se  dissidentes  videmus, 
quia  alter  alterum  non  satis  clare  docuit,  quomodo 

hoc  novum  remedium  sit  adhibendum;  — ut  medi- 

/ 

camentum,  quod  medicorum  internos  sic  dictos  mor- 
bos curantium  unus  contra  quosdam  morbos  effica- 
cissiimmi  commendavit,  alter  ineptum  et  nihil  va-  , 
lens  rejicit,  quia  in  qua  forma,  au  recens  necne  et 
'ccl.  medicamentum  sit  adhibendum,  non  doctus  est, 

ita  siiie  dubio  is,  qui  chirurgicum  uovum  adjunieii- 
timi  prommtiat,  multo  minores  adversarios  in  are- 
nam provocet,  si  rationem  et  viam,  qua  ingredien- 
dum sit,  describens,  latus  minus  nudum  imminenti 
praebeat.  Itaque,  etsi  gypsum  contra  fracturas  col- 
locatum nihil  novi  est  in  chirurgia,  primum  tamen, 
quum  haec  res  parum  ubertim  tractata  esse  mihi 
videatur,  clare  describere  experiar,  quae  ad  hanc 
ligamentorum  speciem,  ut  ita  dicam,  necessaria  sint, 
et  quomodo  his  paucis  utaris. 

Historiam  hujus  methodi  nec  minus  varias  gypsi 
adhibendi  rationes,  quae,  etsi  non  parvi  pretii,  ab 
aptiore  tamen  atque  simpliciore  depulsae  sunt,  hic 
omittam,  nam  de  his  Doct.  Rauch,  cujus  dissertti- 
tioneiUi  de  eadem  re  agentem  in  inanibus  verso, 
uberius  exposuit,  sed  consilium’ meum  sequens  pri- 
inum - quae  de  necessariis  instrumentis  memoranda 
/ sunt,  dico. 

13uae  res  ad  hanc  curandarum  fracturarum  metho- 
dum requiruntur. 

Prima  est  theca  ligliea,  quadrangula,  oblonga, 
crure  paulo  longior,  tanta  latitudine,  ut  in  regione 
ipsa,  ubi  crassissima  surae  pars  sita  est,  modicum 
ad  gypsum  infundendum  spatium  supersit,  supra 
aperta,  cujus  tabula  ad  truncum  atque  superius  spe- 
ctans, ita.  arcuata  est,  ut  superior  cruris  pars  com- 
mode in  ea  collocari  possit.  Singulae  autem  the- 
cae tabulae  ab  uiicis  tendiculisque  ferreis,  quomodo 
Doct.  Rauch  optime  descripsit,  continentur.  Prae- 
terea tabulae  inferioris  quatuor  angulos  perforare 
potes,  ut,  si  propter  aegri  jactationem,  ut  crus  peii- 

I 

deat,  necesse  esse  putas,  cum  gypsi  fusione  suspen- 
sorium apparatum  facillime  conjungas.  Per  quod- 
que nimirum  foramen  funis  transmittitur,  cujus  cras- 
situdo foraminis  amplitudini,  quantum  fieri  potest, 
respondeat,  ne  gypsum  liquefactum  c theca  effluat. 
Funibus  transmissis  deinde,  gypso  condensato  et 
celeVis  tabulis  lateralibus  remotis,  omnino  ita,  ut 
Ulustr.  Sauier  docet,  ad  apparatum  suspensorium  uti- 


10 


iimr.  Qui  caudem  thecam  ad  gypsi  fusionem  nunc 
cum  pendulo  apparatu  conjunctam,  nunc  cum  ea 
non  conjunctam  adhibere  vult;  foramina  embolis  fa- 
cillime obturare  poterit. 

Haec  igitur  theca  lignea  inter  instrumenta,  qui- 
bus ad  fracturas  gypso  circumfuso  curandas  exc. 
Dieffenhach  in  nosocomio  Caritatis  saepissime  uti- 
tur, primum  expostulatur,  deinde  vero  gypsum  ustum 
pulverisatum,  quale  pretio  vili  emitur.  Quod  ad 
fusionem  si  praeparare  vis,  fontanam  aquam  reci- 
pias, in  quam  pedetentim  gypsi  tantum,  continuo 
peragitans,  ingeras,  quantum  sufficit,  ne  quid  aqua 
amplius  demergatur.  Gypsum  eo  modo  praepara- 
tum ad  fusionem  aptum  est,  quam,  non  diu  morans, 
perficere  velis,  ne  gypsum  liquefactum  antea  du- 
rescat, nam  massae  pars,  quae  jam  duruit,  cum 
altera  nullo  modo  conjungitur. 

Priusquam  tamen  ad  fusionis  ipsius  descriptio- 
nem transeam,  duo  memoranda  esse  mihi  videntur, 
quae,  quum  ad  gypsi  naturam  pertineant,  hunc  lo- 
cum aptissimum  obtinere  puto. 

Primum  enim  quaestio  exoritur,  nonne  gypsum 
durescens  volumen  suum  adeo  mutet,  ut  crus  gypso 
circumdatum  aut  parum  arcte  circumvolvatur,  si 
gypsum  durescens  volumen  suum  multo  inuninuit, 
aut  per  tantam  compressionem  nimis  vexetur,  ne 
dicam  id  esse  in  periculo,  si  expansio  gypsi  nimis 
magna  est.  Neque  id  neque  illud  autem  est  ve- 
rendum, nam  etsi  gypsum  per  durationem  expandi, 

negari  nequit,  attamen  tam  parva  est  expansio,  ut 
vix  neque  observari  neque  sentiri  possit. 

Qui  igitur  ex  gypsi  expansione  damnum  oriri 
contendunt,  eo  modo  refutantur;  nec  minus  facile 
eos  quoque  placare  possumus,  qui,  ne  a gypso  con- 
crescente crus  nimis  calidum  reddatur,  timent. 
Quamquam  enim  per  hunc  processum  gypsi  tempe- 
ratio paululum  augetur,  attamen  tum  formulae,  iii 
quibus  ii,  qui  ex  gypso  liguras  fingunt,  hanc  mas- 
sam infundunt,  quum  permulti  secundum  haiic  me- 
thodum in  nosocomio  Caritatis  curati  docent,  hunc 
calorem  facile  ferri  posse,  quum  neque  magnus  sit 
neque  diu  perseveret.  Deinde  etiam  experientia 
compertum  comprobatumque  habemus,  a gypsi  quan- 
titate minori  majorem  calorem  evolvi,  quam  a ma- 
jori. 

Jam  ad  fusionem  gypsi  ipsam  progrediamur. 
Postquam  ossa  fracti  cruris  reposita  sunt,  cruri  per 
extensionem  et  contraextensionem  in  hoc  situ  ma- 
nenti pedique  cum  digitis  paululum  introrsus  con- 
verso lignea  theca  subducitur,  et  crus  in  ea  ita  te- 
netur, ut  inferior  cruris  superlicies  calxque  ab  ar- 
cae fundo  ubivis  removeatur,  nec  quo  loco  planta 
pedis  tabulam  anteriorem  contingat.  Praeterea  etiam, 
priusquam  fusio  fiat,  et  arca  et  extremitas  unguento 
vel  oleo  oblinantur,  iiecesse  est,  ne  gypsum  neque 
uni  neque  alteri  adhaereat.  Deinde  massa,  cui  pul- 
tis consislcnlia  est,  in  arcam  infunditur,  quo  fit,  ut 

gypsum,  se  demittens  iu  onmia  cava,  nec  minus  ab 
omnibus,  quaeciuiquc  emineant,  declinans,  non  the- 
cam solum  plane  expleat,  sed  etiam  crus  melius 
quam  aliqua  fuscia  lintea  circumvolvat. 

Quantum  autem  gypsi  est  infundendum;  — tan- 
tum, ut  'totum  crus  plane  circumdetur?  Minime; 
sed  potius  cavendum  est,  ne  tibiae  ad  superiora 
spectans  superficies  obtegatur,  neque  tofus  pes,  nisi 
ille  ejus  locus,  quo  per  artum  situs  pedis  confirma- 
tur. Quum  enim,  per  hanc  incompletam  inclusio- 
nem ut  extremitas  inferior  parum  arcte  in  situ  suo 
contineatur,  tantum  absit,  ut  praeterea  malum  et 
oculis  observantibus  et  remediis  medentibus  plane 
pateat;  hoc  potissimum  hanc  fracturarum  methodum 
prae  ceteris  quam  maxime  commendat.  Quomodo  , 
autem,  si  tibia  est  fracta,  et  qua  complicatio  in  su- 
periore cruris  superficie  observatur,  superiorem  cru- 
ris superficiem  a.  gypso  possumus  tueri,  eo  modo 
etiam  quaeque  alia  cruris  pars,  facillime  a gypso  li- 
bera reddi  potest.  Obtegimus  nempe  vulnus,  ne 
ullo  modo  a gypso  contingatur,  lacinia,  quae  oleo 
antea  imbuta  est;  et  fusione  facta,  si  massa  coiiden- 
, sata  est,  gypsum  ibi  torno  excidimus,  ubi  crus  est 
eiiudandum.  Qui  autem,  ne  conquassatio  nimis 
magna  sit,  verentur,  hanc  optime  eo  evitare  pos- 
sunt, quod  tenui  lamina  lignea,  oleo  oblita  eam 
gypsi  partem,  quae  postea  est  emittenda,  omnino 
fere  separant,  dum  massa  adhuc  mollis  sit,  eique 
lamina  imprimi  possit;  quo  efficitur,  ut  ex  massa 

coiidcnsala  partem  hanc  disjunctam  sine  magna  con- 
quassatione penitus  excidere  possis.  Eodem  modo 
canalem  quoque,  si  vulnus  sive  in  superiore  cruris 
superficie  sive  in  lateribus  est,  ab  enudato  loco  de- 
orsum deducimus,  [per  quem,  quae  ex  vulnere  ex- 
cernuntur, bene  detinere  possint. 

Gypsi  fusione  rite  peracta  atque  uncis  ex  ten- 
diculis solutis  thecae  parietes  uncis  prius  contentae 
revelluntur,  et  theca  ipsa  cruri  abducta  removetur. 

His  omnibus,  quantum  in  me  est,  clare  exposi- 
tis, nihil  amplius,  ni  fallor,  restat,  quod  de  cruris  gyi)SO 
circumvolvendi  ratione  dicendum  sit;  transeo  ita- 
que ad  indicationes,  quae  gypsi  fusionem  expostu- 
lant, et  ad  contraindicationes,  quae,  quo  minus  haec 
methodus  adhibeatur,  impediunt. 

Primum  hic  memorandum  est,  gypsi  fusionem 
suo  tempore  adhibendam  esse;  ut  enim  quaeque 
vinctura,  priusquam  fractae  partis  inflammatio  et  tu- 
mor mitigatus  est,  applicari  nequit,  ita  potissimum 
cavendum  est,  ne  gypsum  in  tumido  adhuc  et  in- 
flammato crure  collocetur;  quia  omissis  noxis,  quas 
quaeque  ligatura  inflammato  membro  nocet,  incre- 
mento nimirum  inflammationis  ad  gangraenam  us- 
que ipsam  adaucto,  huc  accedit,  quod  forma,  qua 
gypsum  semel  est  indutum,  mutari  nequit.  Si  igi- 
tur, antequam  inflammatio  una  cum  tumore  orta  est, 
crus  gypso  circumvolveris,  haud  multo  post  vinctura 
nimis  arcta  erit,  et  ne,  quae  vincturam  nimis  ar-  , 

clam  scqiii  solent,  mala  exoriantur,  gypsea  theca 
erit  delenda,  deletaque  removenda»  Versa  vice,  si 
crus  tumore  nondum  plane  liberatum  gypso  circum- 
datur, quo  magis  tumescentia  evanescit,  eo  laxior 
fit  vinctura,  quae  fracta  ossa  reposita  reliuere  ne- 
queat, qua  de  causa  gypsi  fusio  frustra  confecta 
denuo  repetenda  est,  atque  etiamsi  theca  gypsea  non 
plane  delenda  et  removenda'  est,  supra  tamen  torno 
adeo  excidatur  necesse  est,  ut  spatium,  quod  gyp- 
sum inter  et  crus  formatum  est,  denuo  repleri  possit. 

Eadem  quoque  ratione  ingeii.  Dieffenbach  uti- 
tur, ut  gypseae  thecae  plus  quam  semel  possint  ad- 
hiberi; thecam  nimirum  gypseam,  quae  jam  ad  cu- 
randum unum  crus  collocata  est,  salis  excisam  pro 
lignea  arca  in  alterius  crure  curando  adhibet.  Ouod 
in  majoribus  nosocomiis,  praecipue  militaribus,  non 
parvi  momenti  est. 

Praeterea  quoad  hanc  rem  mihi  dicendum  est, 
interdum  gypsi  fusionem  propter  intumescentiae  lon- 
ginquitatem collocari  debere,  priusquam  crus  suum 
volumen  naturale  recuperaverit.  Si  haud  multo  j)Ost 
per  aequabilem  compressionem,  quae  gypsum  in 
crus  efficit,  haec  intumescentia  evanescit,  ut  fieri 
solet,  etiam  gypsum  adfundatur  necesse  est. 

Complicatae  fracturae  .nullo  modo  impediunt, 
quominus  gypsum  liquefactum  adhibeatur;  ex  con- 
trario haec  medendi  methodus  statui  illi  aegroto 
quam  maxime  respondet,  quod  jam  exaratione  vin- 


cturac  hujus  applicandae,  quam  antea  exposui,  satis 
elare  elucet. 

Aliud  autem  miiius  clare  appareat;  cur  nimirum 
ad  cruris  tantum  fracturas  curandas  gypsum  adhi- 
beatur; de  hac  re  igitur  paulo  uberius  agamus.  Duo 
sunt)  quae  quominus  alia  corporis  fracta  ossa  hoc 
modo  curentur,  prohibent:  ossa  a nimis  magnis  nml- 
tisque  musculis  circumvoluta  aliarum  partium,  alia- 
rum situs,  in  quo  esse  solent  et  qui  per  gypseam  , 
thecam  collocatam  tollatur  iieccsse  est.  Unum  im- 
. pedimenium  nobis  femur  fractum  hoc  modo  cura- 
turis occurrit;  quum  enim  os  femoris  a tam  multis 
magnisque  musculis  circumdetur,  fieri  non  potest, 
ut  per  hanc  simplicem  vincturam  fines  fracti  ossis 
in  recto  situ  retineantur  j — quibus  in  casibus  vin- 
cturae illae,  quae  ab  Hagedorny  Dzondi  aliis  illustris- 
simis viris  commendatae  extensionem  et  coutraexteii- 
sionem  totius  extremitatis  semper  in  eodem  gradu 
efficiunt,  multo  aptiores  erunt.  Alterum  impedimen- 
tum ad  brachium  pertinet,  cujus  situs  per  gypseam 
thecam  nimis  incommodus  redditur.  Aliarum  cor- 
poris partium  fracturas  gypsi  fusione  curare,  ab  ullo 
vix  et  ne  vix  quidem  cogitari  poterit. 

Attamen  quam  maxime  interest,  ut,  quod  his 
verbis  exposui,  experientia  comprobetur;  quae  quum 
ita  sint,  exempla  nonnulla,  memoratu  dignissima,  in 
nosocomio  Caritatis  observata  afferam. 


HISTORIAE  MORDORUM. 


Schmidt,  operarius,  viginli  duorum  annorum,  die 
decimo  scxtp  mensis  Junii  in  stratum  saxeum  de- 
lapsus crus  sinistrum  fregit.  Exploratione  instituta 
utrumque  cruris  os  fractum  observatum  est:  tibia  a 
superioribus  ad  inferiora  eademque  ab  internis  ad 
externa,  et  tali  obliqua  directione,  ut  tractus  duos 
circiter  pollices  ab  directa  linea  discederet; ‘fibulae 
fractura  minus  quidem  obliqua  fuit,  sed  paulo  in- 
ferior. Inferiores  ossium  fines  ante  superiores  tres 
circiter  lineas  consistebant.  Molles  partes,  quae 
fracturam  circumdabant,  contusae  maxime  tumebant. 
Inflammatione  per  antiphlogistica  remedia  et  interna 
et  externa  sublata,  ferulacea  vinctura  adhibita  est; 
hacc  autem,  quum  aegrotus  de  dolore,  qui  vehemens 
fracturae  regionem  afficiebat,  conquereretur,  remota 
est;  quo  facto  collectum  pus  per  remedia  resorptio- 
nem juvantia  egestum,  atque  crus  gjpso  circumvo- 
lutum est.  Post  quatuordecim  dies  nullo  pure  de- 
niio  observato  ferulacea  vinctura  iterum  applicata 
■ est,  quae  sanationem  completam  ita  efficiebat,  ut 

aegrotus  die  decimo  quarto  mensis  Augusti  plane 

/ 

sanatus  dimitteretur. 

Bourleck^  operarius,  triginta  octo  annos  natus, 
die  tricesimo  primo  mensis  Januarii,  triduo  quo  ca- 

I 

dens  dextri  cruris  fibulam  unum  fere  policem  supra 
pedis  articulum  confregerat,  simulqiic  tibiam  ad  in- 

tcruum 

ternum  subluxaverat,  ad  nosocomium  Caritatis  trans- 
latus est.  Quum  praeter  haec  mala  magna  tumescen- 
tia nec  minus  febris  inflammatoria  observaretur,  me- 
thodus anthiphlogistica  quum  communis  tum  localis 
instituta  est;  deinde  fractum  crus  gjpso  circumfuso 
ita  curatum  est,  ut  post  duodecim  dies  gypsea  theca 
removeri  posset,  et  aegrotus  pedem  in  eundo  apte 
exercens,  die  decimo  primo  mensis  Martii  malo  plane 
sublato  nosocomium  relinqueret. 

Hempel,  sutor,  undevigesimum  annum  agens,  per 
lapsum  amborum  dextri  cruris  ossium  fracturas  die 
quinto  mensis  Aprilis  sibi  contraxit,  quae  tibiam 
unum  pollicem  supra  condylum,  fibulam  paulo  su- 
perius obtinebant.  Frigidis  fomentationibus  tracta-  i 
tum  crus  die  nono  ejusdem  mensis  in  Faustii  appa- 
ratu suspensorio  positum  est,  et  quinque  post  die- 
bus in  gypsea  theca,  in  qua  quatuor  septimanis 
praeterlapsis  fractorum  ossium  fines,  nullam  defor- 
mitatem relinquentes  plane  concreverant.  Modicus 
pedis  tumor  involutioni  simplici  et  frictionibus  spi- 
rituosis  ceiiccssit.  Ab  incipiente  mense  Junio  aegro- 
tus negotia  sua  iterum  obire  coeperat. 

Guthmanny  triginta  annos  et  unum  natus,  in 
caiiiculo  haesit,  eoque  tibiam  cruris  dextri  atque 
fibulam  oblique  fregit.  Tibiae  fractura  paululum 
sub  medio  osse  ab  externis  primum  transverse  de- 
inde oblique  cucurrit,  libula  unum  circiter  jiolli- 
ceiii  superius  fracta  est;  inferior  tibiae  pars  parum 
modo  eminuit,  itaque  dislocatio  parva  fuit.  Molles 

fracturam  circnniflaiitcs  partes  non  laesae  sunt. 
Quum  igitur  haec  res  ita  esset,  cruris  inter  duos 
arena  repletos  saccos  positi  indamnialio  profligata 
est,  deinde  gyflsuin  eo,  quem  describebam,  modo 
adhibitunv.  Hoc  remedium  tam  bene  effecit,  ut 
gypsea  theca  remota,  pars  dolens  omnino  esset 
sanata. 

Zettow,  viginti  octo  annorum,  transversa  ti- 
biam fibulamque  parum  supra  condylos  obtinente 
frattura  laboravit,  quam  a scala  delapsus  sibi  con- 
traxerat. Dislocatio  nulla  fere  fuit.  Ad  huic  malo 
medendum,  inflammatione  in  Faustii  apparatu  sus- 
pensorio mitigata,  gypsum  liquefactum  collocatum 
est.  Quum  cruris  gypso  liberati  fracta  regio  non- 
dum penitus  firma  esse  videretur,  per  paucos  dies 
fascia  involvens  applicata  est.  Deinde,  postquam 
pedpni  spiritu  camphorato  saepius  lavans  idem  in 
eundo  se  exercuit,  plane  sanatus  e nosocomio  di- 
missus est. 

Zander  y vetula  sexaginta  duorum  annorum, 
quum  a mensa  vehementer  delapsa  utrumque  dex- 
tri cruris  os  parum  supra  pedis  articulum  fregerat 
nosocomio  Caritatis  tradita  est.  Hic  inflammalioiie 
eo  modo,  quo  fieri  solet,  mitigata,  crus  gypso  in- 
volutum est.  Post  duas  septimanas  et  dimidiam 
fractorum  ossium  fines,  nullam  deformitatem  relin- 
quentes concreverunt,  quam  ob  rem  gypsea  theca 
removeri  potuit.  Tumescentia  illa,  quae  adhuc  sii- 
piTcrat,  ilivolutionibus  adhibitis  nec  miiiiis  aroma- 


ticis  lavationibus  mox  concessit,  ita  ut  aegrota, 
nosocomium  relinquens,  de  nullo  vitio  conque- 
reretur. 

Suckeuy  sexagesimum  secundum  annum  agen- 
tis, quae  supinus  nescio  quo  modo  laberetur,  ti- 
bia sinistra  et  fibula  paucos  pollices  sub  genu 
fracta,  crus  frigidis  fomentationibus  tractatum  in 
apparatu  suspensorio  positum  est,  qui  extensionem 
membri  dolentis  una  cum  contraextensione  efficie- 
bat, Paucis  diebus  praeterlapsis  quum  pedis  livi- 
dus color  atque  locus  fluctuans  observaretur,  con- 
traextensio  cruris  sublata  est  et  in  locum  fomenta- 
tionum frigidarum  fomenta  ex  chamomilla  parata 

t 

successerunt,  quae  consilio  plane  respondebant. 
Deinde  gypsi  fusio  instituta  est,  quae  hic-  hanc 
quoque  utilitatem  praecipue  praebebet,  quod  fra- 
ctum crus  remediis  contra  arthriticos  dolores,  qui- 
bus aegrota  jam  prius  laboraverat  ct  qui  per  re- 
media antiphlogistica  adhibita  sine  dubio  revocati 
erant,  applicandis,  ut  hyrudinibus,  unguento  ner- 
vino, vesicatoriis  quam  maxime  patebat.  Perfecta 
quidem  fractorum  ossium  concretio  effici  non  po- 
tuit, hunc  tamen  infelicem  eventum  non  huic  cru- 
ris involvendi  methodo,  sed  potius  nimis  parvae 
vitalitati,  qualis  in  tam  decrepita  aetate  esse  solet, 
debere,  aliae  frustra  quoque  collocatae  vincturae 
docuerunt. 

Scheibner,  nautae  viginti  sex  annos  nato,  ma- 
lus delabens  sinistrum  crus  fregit  idemque  maxime 

<;onmiiiiuit.  ' Statim. magna  iiituinesccnlia  prope  a 
'geiiTi  prolldscoiis  exorta  est,  quae  veheiiientissfnie 
tlolebat,  tensa  erat  et  imiltuin  exlravasatum  conti- 
nere videbatur.  Fractum  membrum  in  FausLii  ap- 
paratu suspensorio  positum  efficacissimis  remediis 
antipldogislicis  per  aliquot  dies  curtifum  est.  lioiia 
foliiis  corporis  conditio  quum  uiia  cum  resorptione 
extravasaloruin  adaucta  pejor  rcd<li  coepisset,  pei 
emeticum  adhibitum  • et  calami  infusionem  restituta 
est.  Deinde  crus  per  paucos  dies-  siccis  involu- 
cris tractatum  gypso  liquefacto  'circumdatum  est, 
quod' maxime  !pr6s[)ero‘J  eventu  liebat;  vires  enim 
aegroti  crescebant  et  extravasata  penitus  resorbe- 
bantur, nec  minus  , ossa  fracta  iterum  firmissime  et 
sine  deformitate  conjungebantur. 

■ « t ' 

Postquam  hae  historiae  cruris  fracturarum, 
quae,  etsi  periculosissimae  atque  curatu  difficilli- 
mae, juvante  naturae  vi  inedicatricc'  gypso  optime 
sunt  sanatae,  plane,  ut‘ spero,  demonstraverint,  me 
non  i a'  novi  alienjus.  cupidine  sed  a desiderio  lite- 
ris^ medicis  et  hominibus  dolentibus  commodo  ali- 
quid faciendi  ductum  ad  hanc  rem. tractandam  me 
accinxisse:  transeam  denique  ad  ultiinam'  disserta- 
tionis partem,  in  qua  ca,  quae  hanc  fracti  cruris 
sanandi  methodum  ceteris  anteponunt,  brevibus  ycr- 
l)is  enumerem. 

1)  Incipiamus  hanc  commodorum  enumeratio- 
nem ab  hujus  methodi  simjilicitate,  quae^  etiamsi 

ipsa,  cctcris  utilitatibus  omissis,  quomqne  chirur- 
gicum apparatum  commendat,  hanc  quoque  dupli- 
cem utilitatem  praebet , quod  apparatus  tum  prop- 
ter parvum  iiislrumeiitorum  iiunieruni  corumque 
vilitatem  facile  celeriterque  perfici  et  a pauperibus 
ipsis  solvi;  quum  a minus  quoque  promfa  cxercila- 
que  manu  applicari  potest. 

2)  Cum  simplicitate  hic  conjuncta  est  commo- 

t 

ditas,  qua  aegroti  hoc  modo  curati  gaudent,  quum 
enim  crus  neque  per  situm  incommodum  neque 
-per  nimis  magnam  compressionem  vexetur,  jam  cx 
hoc  patet,  aegroto  hanc  vincturam  minimo  modo 
oneri  esse.  Huc  autem  accedit,  quod  fractura  la- 
borantes, quicunque  interrogati  sint,  an  haecce  gyp- 
sea theca  iis  molestiam  adhiberet,  hoc  accidisse, 
I seniper  omnino  denegarunt, 

3)  Ouamquam  hujus  vincturae  commoditate 
coni])robatum  est,  aegrotum  crus  movere  nunquam 
experturum  esse,  grave  tamen  gypseae  thecae  ])on- 
dus,  ut  quod(jue  cruris  movendi  jmriculum,  quod 
aegrotus  faciat,  fruslraneum  sit,  certissime  efficit. 

4)  Gypsum  liquefactum  ulla  alia  vinctura  me- 
lius fractam  partem  cingit.  Gypsum  in  arcam 
ligneam  effusum  nullam  eminentiam  fortius  premit, 
neque  ullam  cavitatem  non  expletam  rclinqjiit;  oni- 
nes  membri  superficiales  paries  contingit,  casque 

leniter  atque  omnino  firmiter  continet.  Quaenam 

\ 

alia  vinctura  hoc  efficere  valeat? 

5)  Ex  hac  autem  arcta  conclusione  aliud  ma- 
jus fere  commodum  exoritur.  Pressus  enim  satis 
magnus,  qui  a cruris  jacentis  ac  pedis  pondere  ef- 
ficitur, et  in  aliis  vincturis  maxima  ex  parte  cal- 
cari oneri  est,  in  nostra  vinctura  in  omnes  pedis 
crurisque  partes  ita  distrahitur,  ne  ulla  pars  ab 
hoc  pressu  nimis  valde  oneretur;  qiiadecausa  gyp- 
so utentibus,  ne  calcaris  dolor  ille  vehementissi- 
mus  et  decubitus  oriatur,  nobis  minime  timen- 
dum est. 

6)  Si  crus  bene  apteque  gypso  circumdatum 
pt,  nullo  modo  ut  aliae  vincturae,  laxior  fit,  ne 
per  externa  quidem  remedia  adhibita,  quae  et  lin- 

' tearum  fasciarum  longitudinem  seniper  mutant,  et, 
quod  potissimum  cavendum  est,  ferulas  ex  charta 
densata  paratas  molles  reddunt,  quae  dura  sua 
consistentia  privatae  ei,  quod  his  utentes  conse- 
qui volumus,  nullo  modo  respondere  valeant,  ne- 
que, quominus  fractorum  ossium  fines  quam  optime 
repositae  de  recto  situ  decedant,  satis  magna  vi  im- 
pedire possint. 

7)  Itaque  ante  omnes  ceteras  fracti  cruris  in- 
volvendi rationes  gypsea  arca  externis  remediis, 
quibus  membrum  dolens  curandum  est,  commodum 
aditum  praebet;  praesertim  quum  nec  firmam  to- 
tius vincturae  cohaerentiam,  neque  ejus  virtutes  tol- 
lentes quemciiiique  locum  gypso  liberare  possimus. 
Quod  jam  prius  dixi. 

8)  Sin  haec  res  ita  est,  onuies  mihi  consen- 
tient, complicatas  cruris  fracturas  nulla  alia  vin- 
ctura, nisi  gypsea  theca  tam  optime  curari  posse. 
Nam  interea  quod  per  canalem,  e vulnere  gypso 
liberato  deductum,  pus  vel  ichur,  quod  a vulnere 
excernitur,  defluat,  'externa  cuj usque  generis  reme- 
dia in  dolentem  locum  applicari  possunt.  Itaque 
fractorum  ossium  curatione  aptissime  adjuta,  quo- 
minus mollium  partium  mala>  sanentur,  nihil  im- 
pedit. I 

N 

9)  Et  quamvis  haec  omnia  liant,  munditia,  qua 
haec  vinctura  excellit,  ne  minimo  quidem  modo  tol- 
litur. 

10)  Adhuc  restat,  ut  commodis,  quae  numeravi, 
hoc  magni  momenti  adjungam,  quod  cruris  ossa 
saepissime  ibi  franguntur,  ubi  inepti  loci  causa  ali- 
qua alia  vinctura  rectam  ossium  concretionem  nun- 
quam fere  potest  'efficere.  Dico  enim  fracturas  il- 
las, quae  vel  unius  ossis  vel  utriusque  extremas 
partes,  praecipue  infimas,  afficiunt.  Tales  fracturas 
iis  vincturis,  quae  adhiberi  solent,  difficulter  sanari, 
neminem  sine  dubio  fugit;  nihilominus  morborum 
historiae,  quas  prius  retuli,  clare  atque  distincte 
ostendunt,  gypso  liquefacto  has  fracturas  facillime 

I 

curari. 

11)  Ex  iisdem  quoque  relationibus  elucet,  com- 
minutai  um  ipsarum  fracturarum,  quas  semper  cruris 
amputationem  indicare  prius  putabatur,  curationem 

bono  cum  eveiitu  suscipi,  dum  modo  totius  corpo- 
ris conditio  bona,  neque,  ut  naturae  vires  ad  sa- 
nandum malum  sufficiant,  sit  timendum. 

Id  fuit,  quod  de  gypsi  liquefacti  usu  dicerem. 
Si  hic  aut  illic  in  errore  versatus  sum,  me  veniam 
impetraturum  esse  spero,  quum  arduum  ac  difficile 
sit  argumentum  medicum  ita  perficere,  ut  nihil  sit 
corrigendum  aut  adjiciendum. 

EXPLICATIO  TABULAE. 


Fig.  A.  thecam  ligneam,  qua  crus  recipitur,  si- 
stit. Paries  lateralis  dexter  ex  uDcis  solutus 
atque  revulsus  est;  eodem  modo  constituta  ta- 
bula posterior  conspicitur. 

a.  Tabula  superior,  incisura  pro  cruris 
crassitudine  praedita. 

b.  Fundus  thecae  ligneae. 

c.  Tabula  posterior  revulsa. 

dd.  Tabulae  laterales,  quarum  dextra  re- 
vulsa est. 

Fig.  B.  cruris  gypso  circumfusi  situm,  theca  lig- 
nea remota  demonstrat. 

aaaa.  Gypsi  circumfusi  atque  condensati 
forma  ex  laterali  conspectu  depincta. 

In  qua  puncta  singula  cruris  silum  ne- 
cessarium significant.  Quae  cruris  par- 
tes punctis  non  delineatae  sunt,  ex  gyp- 
so eminent 

I 

V 

Figg.  separatae  sub  literis  a et  b tabulam  supe- 
riorem atque  inferiorem  singulas  demonstrant, 

« • 

ut  earum  forma,  unci  et  tendiculi  clarius  ap- 
pareant. 

VITA. 


lligo,  JoANNES  Augustus  Muttray,  Memellensls,  die 
vlceiilnio  nono  , mensis  Augusti  anni  millesimi  octingente- 
simi octavi  natus  sum.  Pater  meus  est  Guilelmus  Mut- 
TRAY,  mercator,  cui  ad  summam  senectutem  optimam  va- 
letudinem Deus  Optimus  Maximus  semper  servare  velit; 
matris,  PiiiLiPPiNAE  Beatae,  mortem  jam  plures  ante 
annos  et  equidem  et  quicunque  eam  noverant,  ex  Intimo 
pectore  luximus.  Difficile  illud  officium  literis  primum  Im- 
buendae animae  quinto  meae  aetatis  anno  Fetschrien,  vir 
Immanissimo  ingenio  suscepit,  cui  pro  benevolentia  et  be- 
nignitate, quarum  plurimum  non  tunc  temporis  modo  per 
quatuor  annos,  sed  etiam  postea  semper  in  me  conferebat, 
nunc  publice  gratias  agere,  maxime  gaudeo.  — Ab  hoc 
praeceptore  relictus  scholam,  quae  illo  tempore  Meinelae 
a doctissimo  RosEiSHAiN  dirigebatur,  per  tres  annos  ct  dl- 


midium  frequentavi.  Festo  paschali  annf  millesimi  vigesimi 
primi  Regiraontium,  urbem  in  Borussia  orientali  sitam  mis- 
sus sum,  ut  in  Gymnasio'Fridcriciano,  quod  excellentissimo 
directore  GOTTliOLD  et  florebat  et  floret,  ad  illum  usque  ' 
gradum  excolerer,  quo  ad  altiorcs  disciplinas  addiscendas 
abire  possem.  Hujus  viri  nec  minus  clarissimorum  ct 
doctissimorum  virorum  Lentz,  Jacob,  Ebert  def,,  Raet- 
TIG,  Leurs,  Bujack,  Ebel  institutioni  debui,  cum  matu- 
ritatis testimonio  autumno  anni  millesimi  octingentesimi 
vigesimi  shptimi  ad  litterarum  universitatem  dimitti  potuisse. 
A Prorectore  Magnifico  Sachs  acadcmicis  civibus  almae 
Albertinae,  et  a Decano  spectabili  Burdach  ordini  me- 
dico  adscriptus  sum.  Ut  in  philosophicis  medicisque  literis 
me  excolerem,  his  praelectionibus  interfui,  exc.  Herbart 
de  logice  et  Introductione  in  philosophiam  et  de  philoso- 
phia practica,  exc.  Meyer  de  Botanice  et  generali  ct  spe- 
ciali, exc.  Hagen  def.  de  Physice,  exc.  pE  Baer  de  Zoo- 
logla,  Zootomia  et  Anatomia,  exc.  Neumann  de  Minera- 
logia,  exc.  Dulck  <le  Chemia  et  Pharmacia,  exc.  Burdach 
sen.  de  Anatomia  generali  et  Physiologia,  exc.  Burdach  jun., 
quo  quoque  duce  In  cadaveribus  arte  secandis  me  exerce- 
bam, de  Anatomia  extremitatum,  exc.  Sachs  de  Pathologla 
generali,  exc.  Richter  de  Therapia  generali.  — 

In  hac  academia  biennio  studiis  Illis  dedicato  et  tenta- 
mine philosophico  feliciter  superato,  autumno  anni  mille- 
simi octingentesimi  vicesimi  noni  Lipsiam  profectus  sum, 
ubi,  ut  In  medicis  literis  progrederer,  praelectiones  Cele- 
ber. Clarus  de  Pathologla  et  Therapia  speciali,  exc.  Ce- 
RUTTI  de  ejusdem  rei  altera  parte,  Illustr.  Joerg  de  arte 
obstetricia,  Celcb.  KuiiL  de  (Chirurgia,  exc.  Meissner  de 
infantum  morbis,  doct.  Muelleh  de  Ilomuopathia  audii. 

Praeterea  exercitationes  clinicas  •medicas,  cliirurgicas,  ob- 
stetritias  et  oj)htlialiniatrices  moderantibus  viris  Celeberri- 
mis Clarus,  Kuhl,  Joerg  et  PvITTRicii  frequentavi. 
Policlinicum,  cui  quoque  per  dimidium  anni  partem  inte- 
reram , ab  exc.  Cerutti  dirigebatur.  Ex  festo  paschali 
luij.  anui  Illustr.  virorum  iiysi,  DlEEEE^RAt:u,  DE  Graefe 
et  .lUENOKEN  docirinis  Bcrolini  gavisus^  silm. 

Quod  his  viris  Illustrissimis  atque  excellentissimis  prae- 
ceptoribus meis  debeo,  magis  cogitare  quam  verbis  expri- 
mere possum.  Inter  omnes  autem  Illustrissimo  Clarus 
quia  gratias  agam,  quam  possum  maximas,  mihi  temperare 
iu‘(jueo,  qui,  quum  Lipsiae  versarer,  non  solum  doctrinas 
suas  egregias  liberalissime  mecum  communicavit,  sed  etiam 
hunumilalc  singularique  voluntate  me  amplexus  est. 

THESES  DEFENDENDAE. 


I. 


Febres  nervosae  saepe  a venarum  turbore  dependent. 


II. 

Arthritis  atque  rheumatismus  in  eo  differunt,  quod 
illius  causa  proxima  in  systemate  venoso,  hu- 
jus in  systemate  arterioso  posita  sit. 

III. 

t 

Magnorun  vasorum  torsio  incerta  est. 

IV. 

Dolores  ad  partum  secali  cornuto  provocari  non 
possunt.  , 

V. 

Consuetudo  nicotianae  fumum  sorbendi  plus  prodest 
quam  novet. 


